《望西山翠微峰》
清代·吴保初

孰把西湖比西子，我将西子比西山。醉颜远映枫千叠，浅黛初西月一弯。

馀霭成霞张锦幕，飞泉溅瀑堕珠环。云车小驻长生殿，时见仙娥采药还。

作者简介：（1869—1913）安徽庐江人，字彦复，号君遂。吴长庆子。荫生。官刑部主事，与刚毅争一案，愤而自脱公服出署。弃官后居上海，曾电请西太后归政光绪帝。后以唐才常事牵连，避往日本年余而归。工诗文，与陈衍等相酬和。有《未焚草》、《北山楼诗文集》。